
	REPUBLIKA HRVATSKA

	KRAPINSKO – ZAGORSKA ŽUPANIJA

	GRAD PREGRADA

	GRADONAČELNIK
 Povjerenstvo za provedbu javnog natječaja
  za imenovanje pročelnika Upravnog odjela za opće
poslove i društvene djelatnosti



KLASA:  112-02/26-01/01 
URBROJ: 2140-5-04-26-5
Pregrada, 12. lipnja 2026.

IZMJENE I DOPUNE
OBAVIJESTI I UPUTE KANDIDATIMA PRIJAVLJENIM NA
JAVNI NATJEČAJ ZA IMENOVANJE PROČELNIKA UPRAVNOG ODJELA ZA OPĆE POSLOVE I DRUŠTVENE DJELATNOSTI GRADA PREGRADE

I.

U Obavijesti i uputi kandidatima prijavljenim na Javni natječaj za imenovanje pročelnika Upravnog odjela za opće poslove i društvene djelatnosti Grada Pregrade (KLASA:  112-02/26-01/01, URBROJ: 2140-5-04-26-3), od 10. lipnja 2026., dalje u tekstu: Obavijest, u dijelu Podaci o plaći, u rečenici „Koeficijent radnog mjesta pročelnika iznosi“, iza riječi „iznosi“ dodaje se broj „3“.

II.

U Obavijesti u dijelu Prethodna provjera znanja i sposobnosti obuhvaća, iza točke pisano testiranje dodaje se točka:
· „poznavanja rada na osobnom računalu.“

III.

U Obavijesti u dijelu Prethodna provjera znanja i sposobnosti obuhvaća, iza Pravni i drugi izvori za pripremanje kandidata za prethodnu provjeru, dodaje se odlomak kako slijedi:

„Testiranje poznavanja rada na osobnom računalu obuhvatit će područja rada u programima Microsoft Word, Microsoft Excel i Microsoft PowerPoint.“

IV.

U Obavijesti u dijelu Način obavljanja prethodne provjere znanja i sposobnosti, mijenja se odlomak peti, koji sada glasi:

„Kandidatima će biti podijeljena pitanja za provjeru znanja iz djelokruga radnog mjesta (10 pitanja) te za provjeru znanja iz poznavanja rada na osobnom računalu (10 pitanja). Na pisanoj provjeri kandidati mogu ostvariti od 1 do 10 bodova, odnosno od 1 do 10 bodova. Svaki točan odgovor nosi 1 bod.“

V.

U Obavijesti u dijelu Način obavljanja prethodne provjere znanja i sposobnosti, mijenja se odlomak osmi, koji sada glasi:

„Intervju se provodi samo s kandidatima koji su ostvarili najmanje 50% bodova iz svakog dijela prethodne provjere znanja i sposobnosti odnosno praktičnog rada na osobnom računalu (pisanog testiranja iz djelokruga radnog mjesta – najmanje 5 bodova i pisanog testiranja znanja rada na osobnom računalu - najmanje 5 bodova).“

